การประกอบธุรกิจของแต่ละสายผลิตภัณฑ์

3.1 ลักษณะการให้บริการและผลิตภัณฑ์

บริษัทประกอบธุรกิจหลักในการให้บริการสถานพยาบาลโดยมีโรงพยาบาลภายใต้การดำเนินการของบริษัท

ศิครินทร์ จำกัด (มหาชน) จำนวน 2 แห่ง คือ โรงพยาบาลศิครินทร์ และโรงพยาบาลรัทรินทร์
โดยลักษณะการให้บริการของบริษัทสามารถจำแนกออกตามประเภทของผู้ป่วยที่เข้ารับการรักษาพยาบาลได้
2 ประเภท คือ ผู้ป่วยนอก (OPD) และผู้ป่วยใน (IPD)

3.1.1 บริการทางการแพทย์ของโรงพยาบาลศิครินทร์

ให้บริการรักษาพยาบาลโดยคณะแพทย์ผู้เชี่ยวชาญ แบ่งเป็นแพทย์ประจำ 50 คน
และแพทย์เวรและเฉพาะทางรวม 198 ครบทุกสาขา
ในปัจจุบันโรงพยาบาลศิครินทร์เปิดให้บริการจำนวน 3 อาคาร รวมพื้นที่ให้บริการ 23,340
ตารางเมตร ให้บริการทางการแพทย์ดังนี้

-   อาคารศิครินทร์ 1 จะเน้นบริการด้านอายุรกรรม, ศัลยกรรมทั่วไป,
    ศัลยกรรมกระดูกและกุมารเวชกรรม

-   อาคารศิครินทร์ 2 จะให้บริการด้านสูติกรรม ผิวหนัง และศูนย์ตรวจสุขภาพหรือ ”Sikarin
    Health Center” ให้บริการแบบครบวงจร .

-   อาคารศิครินทร์ 3 ซึ่งเปิดให้บริการเมื่อวันที่ 16 สิงหาคม 2550 มีพื้นที่บริการรวม 380
    ตารางเมตร เป็นพื้นที่สำหรับให้บริการผู้ป่วยนอกประกันสังคม

และสามารถแบ่งเป็นแผนกต่างๆ ที่ให้บริการทางการแพทย์ได้ดังนี้

+-------------------------------------------------------+--------------+
| แผนก                                                  | จำนวนห้อง     |
+-------------------------------------------------------+--------------+
| 1.  ห้องตรวจ OPD ประกอบด้วย                             | 45           |
|                                                       |              |
|     -   แผนกอายุรกรรม - แผนกศัลยกรรมกระดูกและข้อ          | 7            |
|                                                       |              |
|     -   แผนกศัลยกรรม - แผนกสูติ-นรีเวช                    | 14 เตียง /    |
|                                                       | รอบ          |
|     -   แผนกกุมารเวช - แผนกจักษุวิทยา                     |              |
|                                                       | 13           |
|     -   แผนกผิวหนัง - แผนกหู คอ จมูก และภูมิแพ้              |              |
|                                                       | 235          |
|     -   แผนกกายภาพบําบัด - แผนกธาราบําบัด                 |              |
|                                                       | 4            |
|     -   และแผนกฉุกเฉิน                                  |              |
|                                                       |              |
| 2.  ห้องตรวจทันตกรรม                                    |              |
|                                                       |              |
| 3.  ห้องบริการไตเทียม                                    |              |
|                                                       |              |
| 4.  ห้องบริบาลผู้ป่วยหนัก (ICU)                             |              |
|                                                       |              |
| 5.  หอพักผู้ป่วยใน (WARD)                                 |              |
|                                                       |              |
|   6. ห้องผ่าตัด                                          |              |
+-------------------------------------------------------+--------------+

บริการพิเศษอื่นๆ

นอกเหนือจากการให้บริการรักษาตรวจรักษาโรคตามแผนกต่างๆ สำหรับผู้ป่วยนอกและผู้ป่วยใน
ตามที่

กล่าวข้างต้น โรงพยาบาลยังมีการให้บริการพิเศษอื่นๆ เพื่ออำนวยความสะดวกแก่ลูกค้า ดังต่อไปนี้

- การให้บริการผู้ป่วยประกันสังคม สิ้นสุด ณ 31 ธันวาคม 2550 มีผู้ประกันตนที่ลงทะเบียนเลือกโรงพยาบาลศิครินทร์ จำนวน 132,000 คน เป็นสถานพยาบาลในโครงการประกันสังคม และมีอัตราการใช้บริการเฉลี่ยวันละ 700 คน สถานที่ให้บริการเดิมจึงอยู่ในสภาพแออัด โรงพยาบาลจึงได้ก่อสร้างอาคารผู้ป่วยนอก สำหรับผู้ป่วยประกันสังคมขึ้น และเปิดใช้บริการมาตั้งแต่วันที่ 16 สิงหาคม 2550 โดยมีพื้นที่ใช้บริการรวม 380 ตารางเมตร อาคารใหม่ช่วยให้ผู้ป่วยที่ใช้บริการประกันสังคมมีความสะดวกสบายเพิ่มขึ้น อย่างไรก็ตามโรงพยาบาลไม่มีนโยบายในการเพิ่มจำนวนผู้ป่วยประกันสังคม โดยจะคงจำนวนผู้ป่วยประกันตนไว้ที่ 130,000 – 135,000 คน 

- บริการตรวจสุขภาพนอกสถานที่ นอกเหนือไปจากการตรวจสุขภาพในศูนย์ตรวจสุขภาพภายในโรงพยาบาลแล้ว เรายังให้บริการตรวจสุขภาพ ณ ที่ทำการของลูกค้าโดยตรง ซึ่งการตรวจสุขภาพนอกสถานที่จะเน้นตรวจครั้งละเป็นจำนวนมากในวันเดียวกัน ซึ่งโรงพยาบาลฯ สามารถตรวจได้ประมาณ 800-1,200 คนต่อวัน ต่อหน่วยตรวจ ซึ่งวันหนึ่งสามารถออกหน่วยตรวจได้ประมาณ 3-4 แห่งด้วยระบบการตรวจที่ทันสมัย เช่น ลงทะเบียนด้วยระบบคอมพิวเตอร์ และใช้ระบบบาร์โค้ดในการบันทึกผล ซึ่งนอกจากตรวจได้ครั้งละจำนวนมากแล้ว ยังมีความถูกต้องแม่นยำสูงอีกด้วย ตัวอย่างบริษัทที่ใช้บริการตรวจสุขภาพของโรงพยาบาลศิครินทร์ เช่น บริษัท สยามโตโยต้า อินดัสทรี จำกัด, บริษัท ฮีโน่มอเตอร์สเซลล์ (ประเทศไทย) จำกัด., ISUZU, NHK Spring (Thailand) Co., Ltd., โรงเรียนบางกอกพัฒนาเป็นต้น

- Home Health Care สำหรับให้คำปรึกษาและข้อแนะนำด้านงานบริการสุขภาพแก่ชุมชนที่พักอาศัย

หรือทํางานอยู่ในบริเวณเขตบางนาและบริเวณพื้นที่ใกล้เคียงโดยรอบ
โดยเฉพาะอย่างยิ่งการให้ความรู้ด้านการบริบาลทารกแรกคลอดให้แก่ลูกค้าภายหลังจากการคลอดที่โรงพยาบาล

- ห้องอาหารศิการ และ Food Court ปัจจุบันภายในโรงพยาบาลศิครินทร์
จะมีร้านค้าที่ให้บริการอาหารจำนวน 3 แห่ง (ไม่รวมแผนกอาหารที่บริการอาหารผู้ป่วยโดยตรง)
โดยเป็นของโรงพยาบาล 2 ร้าน คือ ห้องอาหารศิการ และห้องอาหาร Food Court
นอกจากนี้ยังมีบริการร้าน S&P Bakery และร้านกาแฟ
ซึ่งบริษัทได้จัดสรรพื้นที่ให้เช่าแก่ร้านดังกล่าวสำหรับจัดจำหน่ายอาหารและเครื่องดื่ม
เพื่อรองรับจำนวนผู้เข้ามาใช้บริการในโรงพยาบาลศิครินทร์ และผู้ที่พักอาศัย
หรือพนักงานบริษัทที่มีที่ทำงาน

- บริการรถพยาบาลฉุกเฉิน ให้บริการเคลื่อนย้ายผู้ป่วยตลอด 24 ชั่วโมง
ด้วยเครื่องมือและอุปกรณ์การแพทย์สำหรับการกู้ชีพฉุกเฉินที่ครบครัน

- แผนกลูกค้าสัมพันธ์ต่างประเทศ ประกอบไปด้วยทีมงานที่เชี่ยวชาญภาษาตะวันออก ได้แก่ ภาษาจีน
ญี่ปุ่น และภาษาอังกฤษ
เพื่อให้บริการด้านข้อมูลโรงพยาบาลและความรู้ทั่วไปแก่ลูกค้าต่างชาติที่เข้ามาใช้บริการ

2.  บริการทางการแพทย์ของโรงพยาบาลรัทรินทร์

โรงพยาบาลรัทรินทร์เปิดให้บริการด้วยขนาด 100 เตียงตั้งอยู่บนถนนสุขุมวิท ก.ม.ที่ 34
อยู่ห่างจากโรง -พยาบาลศิครินทร์ 16 กิโลเมตร หรือใช้เวลาเดินทางประมาณ 25-30 นาที
บริษัทจึงมีนโยบายให้โรงพยาบาลศิครินทร์ และโรงพยาบาลรัทรินทร์
ใช้ทรัพยากรทุกชนิดที่สามารถใช้ร่วมกันได้
โดยบริการที่โรงพยาบาลรัทรินทร์ใช้บริการของโรงพยาบาลศิครินทร์ที่สำคัญ ได้แก่ อาหารผู้ป่วย,
การซักรีดเสื้อผ้าผู้ป่วย, ระบบการนึ่งฆ่าเชื้อ,อุปกรณ์ทางการแพทย์ รวมทั้งระบบการสต๊อกยา
และเวชภัณฑ์ โครงสร้างการบริหารของโรงพยาบาลรัทรินทร์ จึงมีความกระชับ

ประมาณ 2-3 ปี ก่อนหน้านี้โรงพยาบาลรัทรินทร์จะมุ่งเน้นผู้ป่วยประกันสังคมเป็นสำคัญ
อย่างไรก็ตามในระยะ 2 ปีที่ผ่านมา ชุมชนย่านบางปูใหม่ มีการพัฒนา และขยายตัวอย่างรวดเร็ว
เช่น การเปิดให้บริการของห้างสรรพสินค้า และโครงการที่พักอาศัยต่างๆ
โรงพยาบาลรัทรินทร์จึงได้ปรับแผนลูกค้าเป้าหมายใหม่ โดยเริ่มมุ่งเจาะตลาดลูกค้าทั่วไป
และลูกค้าประกันชีวิตที่พักอาศัย อยู่ในบริเวณดังกล่าว

ดังนั้น ปี 2550
จึงเป็นปีแรกที่โรงพยาบาลรัทรินทร์มีจำนวนผู้ใช้บริการประเภทผู้ป่วยทั่วไป,ผู้ป่วยประกันชีวิต
และผู้ป่วยสถาบันในสัดส่วนสูงกว่าผู้ป่วยประกันสังคม
และเมื่อโรงพยาบาลตัดสินใจขยายฐานสู่ผู้ป่วยทั่วไป
จึงมีความจำเป็นในการปรับปรุงระบบการให้บริการ และสิ่งอำนวยการสะดวกต่างๆ
จึงกล่าวได้ว่าตลอด 2 ปีที่ผ่านมา
เป็นช่วงเวลาในการปรับปรุงโรงพยาบาลทั้งทางด้านโครงสร้างกายภาพ,
ระบบความปลอดภัยทั่วไป, เครื่องมือทางการแพทย์,
ระบบคอมพิวเตอร์รวมทั้งระบบการบริหารคุณภาพ

โรงพยาบาลรัทรินทร์ให้บริการทางด้านการแพทย์และมีแพทย์ประจำ (Full Time)
ครอบคลุมทุกสาขาหลักประกอบด้วย อายุรกรรม, ศัลยกรรมทั่วไป, ศัลยกรรมกระดูก,
สูติ-นรีเวชกรรม และกุมารเวชกรรม สามารถแบ่งเป็นแผนกต่างๆ ที่ให้บริการทางการแพทย์ได้ดังนี้

1.  ห้องตรวจ OPD ประกอบด้วย

    -   แผนกอายุรกรรม • แผนกศัลยกรรมกระดูกและข้อ

    -   แผนกศัลยกรรม • แผนกสูติ-นรีเวช

    -   แผนกกุมารเวช • แผนกจักษุวิทยา

    -   แผนกผิวหนัง • แผนกหู คอ จมูก และภูมิแพ้

    -   แผนกกายภาพบําบัด • และแผนกฉุกเฉิน

        2.  ห้องบริบาลผู้ป่วยหนัก (ICU)

        3.  หอพักผู้ป่วยใน (WARD)

        4.  ห้องผ่าตัด

เพื่อขยายห้องเดี่ยวจำนวน 12 ห้อง
โรงพยาบาลจึงได้ยุบส่วนของสำนักงานทั้งหมดที่ไม่ใช่กิจกรรมการรักษา

พยาบาลผู้ป่วย ออกจากอาคารโรงพยาบาล เพื่อปรับพื้นที่ดังกล่าวเป็นห้องพักผู้ป่วย ดังนั้น ในปี
2550 จึงได้ก่อสร้าง อาคารสำนักงานสูงจำนวน 3 ชั้น รวมพื้นที่ใช้สอย500 ตารางเมตร
โดยเปิดใช้พื้นที่มาตั้งแต่กันยายน 2550

บริการพิเศษอื่นๆ

- บริการตรวจสุขภาพนอกสถานที่ จากการที่โรงพยาบาลรัทรินทร์
ตั้งอยู่บริเวณใกล้เคียงกับนิคมอุตสาหกรรมบางปู รวมทั้งพื้นที่ตำบลบางปูใหม่
เป็นที่ตั้งของโรงงานประเภทต่างๆเป็นจำนวนมาก โรงพยาบาลฯ
จึงได้จัดบริการตรวจสุขภาพก่อนเข้างานและตรวจสุขภาพประจำปีแก่พนักงานของบริษัทต่างๆ

2.  การตลาดและภาวะการแข่งขัน

    1.  กลยุทธ์การแข่งขัน

เนื่องจากธุรกิจโรงพยาบาลมีการแข่งขันที่สูง
ทำให้บริษัทจำเป็นต้องมีการปรับเปลี่ยนและพัฒนากลยุทธ์การแข่งขันอยู่ตลอดเวลาเพื่อให้สามารถตอบสนองความต้องการของผู้มาใช้บริการได้อย่างมีประสิทธิภาพ
ทั้งนี้ กลยุทธ์ในการแข่งขันของบริษัทสามารถสรุปได้ดังนี้

1. การสร้างความสัมพันธ์ที่ดีกับลูกค้าผู้มาใช้บริการและการขยายฐานลูกค้าใหม่อย่างต่อเนื่อง

บริษัทมีทีมเจ้าหน้าที่การตลาดที่รับผิดชอบในการติดต่อและสร้างความสัมพันธ์ที่ดีกับลูกค้าอย่างต่อเนื่อง
โดยจะมีการจัดกิจกรรมทางการตลาดรวมทั้งจัดส่งวารสารข่าว (Newsletter)
ตรงถึงลูกค้าอย่างสม่ำเสมอ ให้รู้สึกเสมือนเป็นครอบครัวเดียวกัน นอกจากนี้
เจ้าหน้าที่การตลาดยังทำหน้าที่ในการสร้างฐานลูกค้าใหม่ ได้แก่ ลูกค้าต่างชาติที่มีสถาน

ที่ทำงานหรือที่พักอาศัยอยู่ในบริเวณใกล้เคียงกับที่ตั้งของโรงพยาบาล
ซึ่งบริษัทมีการว่าจ้างบุคลากรที่มีความเชี่ยวชาญทางด้านการตลาดและมีความสัมพันธ์ที่ดีกับบริษัทต่างชาติมาทำหน้าที่ในการอบรมเจ้าหน้าที่การตลาดและจัดทําแผนการตลาด
เพื่อช่วยขยายฐานลูกค้าของโรงพยาบาล นอกจากนี้
บริษัทได้มีการจัดตั้งแผนกลูกค้าสัมพันธ์ต่างประเทศเพื่อรองรับผู้ใช้บริการชาวต่างประเทศ
เพื่อเพิ่มศักยภาพและช่วยสร้างความมั่นใจให้แก่ชาวต่างประเทศที่เข้ามาใช้บริการนับตั้งแต่เริ่มต้นจนกระทั่งเสร็จสิ้นกระบวนการรักษาพยาบาล
ด้วยการสื่อสารที่เข้าใจตรงกัน

2. การเน้นคุณภาพการให้บริการ

จากความมุ่งมั่นที่จะพัฒนาคุณภาพการให้บริการทางด้านการแพทย์อย่างต่อเนื่องภายใต้จรรยาบรรณแห่งวิชาชีพ
ส่งผลให้โรงพยาบาลศิครินทร์ได้รับการรับรองระบบประกันคุณภาพโรงพยาบาล (HA :
Hospitality Accreditation) อย่างเต็มรูปแบบในเดือนกรกฎาคมปี 2548
และโรงพยาบาลรัทรินทร์ผ่านการรับรองระบบ HA บันไดขั้นที่ 2 ในปี 2550
จากสถาบันพัฒนาและรับรองคุณภาพโรงพยาบาล (The Institute of Hospital Quality
Improvement & Association (HA – Thailand))
ปัจจุบันบริษัทอยู่ระหว่างดำเนินการจัดทำระบบประกันคุณภาพโรงพยาบาล หรือ HA (Hospital
Accreditation) อย่างเต็มรูปแบบสำหรับโรงพยาบาลรัทรินทร์
เพื่อให้ได้รับการรับรองคุณภาพมาตรฐานจากสถาบันพัฒนาและรับรองคุณภาพโรงพยาบาล
คาดว่าจะแล้วเสร็จภายในปี 2551

นอกจากการรักษาระดับมาตรฐานคุณภาพในการให้บริการทางการแพทย์ตามแนวทางของสถาบันพัฒนาและรับรองคุณภาพโรงพยาบาล
(พรพ.-Hospital Accreditation:HA) นั้น บริษัท ฯ
ยังมีเป้าหมายสำคัญในการพัฒนาคุณภาพของโรงพยาบาลให้มีมาตรฐานเทียบเท่าระดับสากลมากขึ้น
โดยมีนโยบายที่จะใช้เครื่องมือทางคุณภาพมาใช้เป็นมาตรฐานวัด (Benchmarking)
เพื่อใช้ในการพัฒนาอย่างต่อเนื่อง อาทิเช่น

  [] รางวัลคุณภาพแห่งชาติ (Thailand Quality Award - TQA)
  โดยมีสถาบันเพิ่มผลผลิตแห่งชาติ

เป็นหน่วยงานหลักในการประสาน เพื่อเผยแพร่ สนับสนุนและผลักดันให้องค์กรต่างๆ พัฒนาขีดความ
สามารถด้านการบริหารจัดการองค์กรที่ทัดเทียมระดับมาตรฐานโลก

  [] Joint Commission International Accreditation –JCIA
  จากประเทศสหรัฐอเมริกา โดยเป็น

สถาบันรับรองคุณภาพโรงพยาบาลสากล
ซึ่งเป็นองค์กรภายใต้คณะกรรมการเฉพาะกิจเพื่อการรับรองคุณภาพสถานพยาบาล (Joint
Commission on Accreditation of Healthcare Organization - JCAHO)
โดยมีวัตถุประสงค์ที่จะพัฒนาคุณภาพสถานพยาบาลต่างๆทั่วโลก
ผ่านองค์กรที่ให้คำปรึกษาและให้การรับรองคุณภาพระหว่างประเทศ

3. การให้บริการด้วยแพทย์ผู้เชี่ยวชาญเฉพาะด้านทุกสาขาและเครื่องมือที่ทันสมัย

โรงพยาบาลทั้งสองแห่งภายใต้การดำเนินงานของบริษัท
มีความพร้อมด้วยคณะแพทย์ประจำและแพทย์ที่ปรึกษาที่มีความรู้ ประสบการณ์
และมีความเชี่ยวชาญครบทุกสาขาเพื่อให้บริการตลอด 24 ชั่วโมง
นอกจากนี้บริษัทยังมีเครื่องมือและอุปกรณ์การแพทย์ที่ทันสมัยมาใช้ในการรักษาพยาบาล ได้แก่
เครื่องเอ็กซเรย์คอมพิวเตอร์ เครื่อง –

เอ็กซเรย์เต้านม เครื่องเลเซอร์เพื่อการผ่าตัด เครื่องมือผ่าตัดโดยการส่องกล้อง
เครื่องวัดสมรรถภาพการทำงานของหัวใจแบบพกพา เครื่องไตเทียมอันทันสมัย
รวมถึงสระธาราบำบัด ซึ่งเป็นแนวทางธรรมชาติบำบัดเพื่อช่วยฟื้นฟูผู้ป่วยหลังการผ่าตัด เป็นต้น

3.2.2 ลักษณะลูกค้า

ลูกค้าของโรงพยาบาลศิครินทร์ และโรงพยาบาลรัทรินทร์สามารถแบ่งเป็นประเภทใหญ่ๆ ได้ดังนี้

1. ลูกค้าทั่วไป หมายถึง
ผู้ป่วยที่มาใช้บริการรักษาพยาบาลที่เป็นลูกค้าทั่วไปที่มีที่พักอาศัยหรือที่ทํางานอยู่ในพื้นที่ใกล้เคียงกับสถานที่ตั้งของโรงพยาบาล
โดยลูกค้าจะเป็นผู้รับผิดชอบค่าใช้จ่ายที่ทั้งหมดที่เกิดขึ้นในการรักษาพยาบาลเอง

2. ลูกค้าบริษัท หมายถึง
ผู้ป่วยที่มาใช้บริการซึ่งเป็นพนักงานของบริษัทต่างๆหรือลูกค้าผู้เอาประกันชีวิตกับบริษัทประกันชีวิตซึ่งได้ทำสัญญากับทางโรงพยาบาลว่าจะเป็นผู้รับผิดชอบค่าใช้จ่ายในการรักษาพยาบาลพนักงานหรือลูกค้าของตนเมื่อมาใช้บริการตามเงื่อนไขและข้อตกลงที่ได้ทำกันไว้
เช่น ลูกค้าบริษัทเอกชนทั่วไป และลูกค้าบริษัทประกันชีวิต เป็นต้น

3. ลูกค้ากองทุนเงินทดแทน หมายถึง กลุ่มลูกค้าที่เป็นพนักงานของบริษัท หรือโรงงานต่างๆ
ที่เข้ารับการรักษาพยาบาลโดยมีสาเหตุการเจ็บป่วยเนื่องมาจากการทำงาน
ซึ่งสำนักงานประกันสังคมโดยกองทุนเงินทดแทนจะเป็นผู้รับผิดชอบค่าใช้จ่ายตามที่ใช้ในการรักษาพยาบาลจริงในแต่ละกรณี
แต่ทั้งนี้ต้องไม่เกินวงเงินจำนวน 35,000 บาทต่อการประสบอุบัติเหตุอันเนื่องมาจากการทำงาน 1
ครั้ง

4. ลูกค้าประกันสังคม หมายถึง
กลุ่มลูกค้าที่เป็นพนักงานบริษัทซึ่งได้ถูกหักค่าจ้างรายเดือนเพื่อสมทบเข้ากองทุนประกันสังคม
และสามารถใช้บริการรักษาพยาบาลจากโรงพยาบาลได้ในการเจ็บป่วยทั่วไปที่มิได้เกิดจากการทำงานซึ่งทางโรงพยาบาลที่เข้าแผนประกันสังคมจะทําการรักษาจนกว่าจะหายหรือเสียชีวิตทั้งนี้หลักเกณฑ์และสิทธิประโยชน์ด้านความคุ้มครองค่ารักษาพยาบาลของผู้ประกันตนเป็นไปตามข้อกำหนดของสำนักงานประกันสังคม
โดยโรงพยาบาลจะได้รับเงินเหมาจ่ายเป็นค่ารักษาพยาบาลจากสำนักประกันสังคม

3.2.3 กลุ่มลูกค้าเป้าหมาย

กลุ่มลูกค้าเป้าหมายของบริษัท มีดังนี้

1. บริษัทเอกชน
ปัจจุบันผู้มาใช้บริการของโรงพยาบาลในเครือส่วนใหญ่จะเป็นพนักงานของบริษัทเอกชนซึ่งใช้สิทธิการรักษาพยาบาลจากการประกันชีวิต
หรือกองทุนประกันสังคม
โดยบริษัทมีเป้าหมายที่จะชักจูงให้พนักงานระดับผู้บริหารของบริษัทเอกชนดังกล่าวมาใช้บริการรักษาพยาบาลจากโรงพยาบาลในเครือของบริษัทเพิ่มขึ้นด้วย

2. ลูกค้าบริษัทประกันชีวิต บริษัทเน้นการทำการตลาดกับบริษัทประกันชีวิตมากขึ้น
เนื่องจากเล็งเห็นว่าเป็นกลุ่มลูกค้าที่มีโอกาสที่จะเพิ่มขึ้นในอนาคตตามการขยายตัวทางเศรษฐกิจของประเทศ
รวมทั้งรัฐบาลมีนโยบายที่จะส่งเสริมให้ประชาชนหันมาให้ความสำคัญต่อสุขภาพมากยิ่งขึ้น

3. ลูกค้าต่างประเทศ
เนื่องจากบริเวณใกล้เคียงสถานที่ตั้งของโรงพยาบาลเริ่มมีชุมชนของชาวต่างประเทศขยายวงกว้างขึ้น
ได้แก่ โรงเรียนนานาชาติ บริษัทต่างชาติ รวมทั้งโรงงานอุตสาหกรรมที่มีพนักงานต่างชาติ เป็นต้น
บริษัทจึงมุ่งเน้นการอำนวยความสะดวกให้แก่ลูกค้าต่างประเทศมากยิ่งขึ้น
โดยจัดให้มีแผนกลูกค้าสัมพันธ์ต่างประเทศที่จะคอยให้ความช่วยเหลือในการติดต่อสื่อสารกับผู้มาใช้บริการชาวต่างประเทศ

ทั้งนี้โรงพยาบาลศิครินทร์จะเน้นการให้บริการกับกลุ่มลูกค้าที่มีรายได้ปานกลางถึงกลุ่มลูกค้าที่มีรายได้สูง
กลุ่มลูกค้าบริษัท และกลุ่มลูกค้าบริษัทประกัน
ในขณะที่โรงพยาบาลรัทรินทร์จะเน้นกลุ่มลูกค้าเป้าหมายที่อยู่ในโครงการเงินกองทุนทดแทน
ลูกค้าประกันสังคม และลูกค้าทั่วไปที่มีรายได้ปานกลาง เนื่องจากโรงพยาบาลรัทรินทร์
ตั้งอยู่ใกล้นิคมอุตสาหกรรมบางปู
ดังนั้นลูกค้าส่วนใหญ่จึงเป็นลูกค้าที่ทำงานอยู่ในนิคมอุตสาหกรรมหรือพักอาศัยอยู่ในบริเวณใกล้เคียงกับนิคมอุตสาหกรรมดังกล่าว

3.2.4 นโยบายราคา

เนื่องจากลูกค้ากลุ่มเป้าหมายส่วนใหญ่ของโรงพยาบาลศิครินทร์และโรงพยาบาลรัทรินทร์เป็นกลุ่มผู้มีรายได้ปานกลาง
ดังนั้นราคาจึงเป็นปัจจัยสำคัญประการหนึ่งในการเลือกใช้บริการของลูกค้า
บริษัทจึงมีการกําหนดราคาโดยอ้างอิงกับราคาตลาดและคู่แข่งของบริษัทที่อยู่ในบริเวณเดียวกันเป็นสำคัญ
โดยบริษัทมีเป้าหมายที่จะให้บริการแก่ลูกค้าด้วยคุณภาพที่เหนือกว่าในราคาที่เท่ากับคู่แข่ง
อย่างไรก็ตาม ในส่วนของโรงพยาบาลศิครินทร์ได้พยายามสร้างมูลค่าเพิ่มแก่ลูกค้าในด้านต่างๆ
อยู่เสมอ เช่น การปรับปรุงบรรยากาศภายในโรงพยาบาล การเพิ่มสิ่งอำนวยความสะดวกต่างๆ
เป็นต้น และเนื่องจากลูกค้าอีกส่วนหนึ่งของโรงพยาบาลศิครินทร์เป็นกลุ่มลูกค้าที่มีรายได้สูง
จึงทำให้สามารถปรับราคาให้สูงกว่าตลาดได้ในกลุ่มลูกค้าเฉพาะเจาะจงพิเศษ อย่างไรก็ตาม
การกําหนดราคาการให้บริการของโรงพยาบาลสามารถแบ่งได้เป็น 2 ประเภทใหญ่ๆ คือ

1. การกําหนดราคาแบบปกติ

บริษัทจะมีการกําหนดอัตราการให้บริการแก่ลูกค้าที่เหมาะสมและสามารถแข่งขันกับราคาของคู่แข่งขันในระดับเดียวกันได้
โดยคำนึงถึงต้นทุนการดำเนินงานของบริษัทด้วย

2. การกําหนดราคาแบบเหมาจ่าย

บริษัทมีการกําหนดค่ารักษาพยาบาลแบบเหมาจ่ายเพื่อความสะดวกในการบริหารค่าใช้จ่ายของลูกค้า
เนื่องจากการกำหนดราคาแบบเหมาจ่ายจะช่วยให้ผู้ใช้บริการทราบต้นทุนการรักษาพยาบาลที่ค่อนข้างแน่นอนอีกทั้งบริษัทยังใช้การกําหนดราคาดังกล่าวเป็นกลยุทธ์ในการแข่งขันทางการตลาดเพื่อดึงดูดลูกค้าให้มาใช้บริการของโรงพยาบาล
โดยเฉพาะอย่างยิ่งโรงพยาบาลรัทรินทร์ซึ่งฐานลูกค้าส่วนใหญ่เป็นผู้มีรายได้ปานกลาง
โปรแกรมการรักษาพยาบาลแบบเหมาจ่ายของบริษัท ได้แก่ โปรแกรมตรวจสุขภาพประจําปี
โปรแกรมการคลอดบุตรเหมาจ่าย เป็นต้น

นอกจากนี้ บริษัทยังมีนโนบายที่จะรักษาฐานลูกค้าเดิมที่ใช้บริการของโรงพยาบาล
จึงได้จัดทําบัตรสมาชิกสําหรับลูกค้าของโรงพยาบาล
ซึ่งบริษัทจะให้ส่วนลดค่ารักษาพยาบาลตามประเภทของการเป็นสมาชิก

3.2.5 การจำหน่ายและช่องทางการจำหน่าย

บริษัทมุ่งเน้นการเพิ่มความสะดวกแก่ลูกค้าในการเข้าถึงบริการหรือข้อมูลการให้บริการของโรงพยาบาลมากที่สุดเพื่อให้ลูกค้าจดจำและเป็นทางเลือกอันดับต้นในการตัดสินใจใช้บริการของโรงพยาบาลของบริษัท
โดยช่องทางที่บริษัทใช้ในการส่งเสริมการเข้าถึงบริการของโรงพยาบาลที่สำคัญมีดังนี้

1. การจําหน่ายต่อลูกค้าทั่วไป บริษัทมีการจัดกิจกรรมทางการตลาดอย่างต่อเนื่อง
โดยมุ่งเน้นการสร้างความสัมพันธ์และภาพลักษณ์ที่ดีของโรงพยาบาล โดยการสื่อสารด้วยสื่อสิ่งพิมพ์
การจัดกิจกรรมร่วมกับหน่วยงานภายนอก

นอกจากนี้บริษัทมีการใช้ระบบ Call Center
ในการให้ข้อมูลลูกค้าที่สะดวกและรวดเร็วแก่ลูกค้าทั่วไป
และยังมีการเพิ่มความสะดวกในการสื่อสารแก่ลูกค้าต่างชาติ
โดยมีลูกค้าสัมพันธ์ต่างประเทศที่รองรับได้ถึง 4 ภาษา ได้แก่ ภาษาอังกฤษ ภาษาจีนกลาง
ภาษาญี่ปุ่น และภาษาฝรั่งเศส นอกจากนี้
บริษัทมีการจัดบริการหน่วยแพทย์เคลื่อนที่และหน่วยบริการชุมชนเข้าถึงประชาชนโดยตรงอันจะเป็นการส่งเสริมภาพลักษณ์ให้แก่บริษัทอีกด้วย

2. การจําหน่ายต่อลูกค้าบริษัท รวมถึงลูกค้าประเภทโรงงานอุตสาหกรรม
องค์กรภาครัฐและรัฐวิสาหกิจต่างๆ
บริษัทได้มีการอบรมพนักงานการตลาดโดยแบ่งออกเป็นทีมเพื่อสะดวกต่อการทํางานในการเข้าหาลูกค้าเป้าหมายในแต่ละกลุ่ม
โดยทีมการตลาดจะติดต่อกับบริษัทต่างๆ
โดยตรงเพื่อเข้าไปนําเสนอข้อมูลการให้บริการรักษาพยาบาลและการตรวจสุขภาพพนักงาน
รวมถึงนําเสนอรายละเอียดข้อมูลต่างๆ เช่น รายละเอียดเกี่ยวกับอัตราค่าบริการ
ระยะเวลาและจํานวนครั้งที่ให้บริการ เป็นต้น

นอกเหนือจากวิธีการดังกล่าวข้างต้น บริษัทยังได้มีการจัดทําเอกสาร แผ่นพับต่างๆ และ
เผยแพร่ข้อมูล ข่าวสาร กิจกรรมต่างๆ ของโรงพยาบาลผ่านเวบไซต์ (www.sikarin.com)
เพื่อใช้ในการประชาสัมพันธ์ รวมถึงการโฆษณาและเผยแพร่สิทธิประโยชน์
โปรแกรมการรักษาพยาบาลต่างๆ ที่ทางโรงพยาบาลได้จัดทําขึ้น
รวมถึงความรู้เรื่องสุขภาพในด้านต่างๆ
ให้แก่ลูกค้าของโรงพยาบาลเพื่อเป็นการขยายฐานลูกค้าให้เพิ่มมากขึ้น

6.  ภาวะอุตสาหกรรมและการแข่งขัน

สภาพเศรษฐกิจโดยรวมของ ปี 2550 ไม่มีความแตกต่างกันมากนักกับสภาพของปี 2549
กล่าวโดยรวมปัญหา

หลักของปี 2549 ยังไม่ได้รับการแก้ไข
ทั้งนี้คาดการณ์ว่าการเติบโตของโรงพยาบาลที่อยู่ย่านชานเมืองจะเติบโตสูงกว่าโรงพยาบาลที่อยู่ใจกลางกรุงเทพมหานคร
ซึ่งรูปแบบการเติบโตลักษณะนี้เกิดขึ้นต่อเนื่องกันเป็นปีที่สอง ซึ่งสาเหตุหลัก

มาจาก ปัจจัยสำคัญ ดังนี้

ก) การขยายตัวของที่พักอาศัยย่านชานเมือง โดยเฉพาะอย่างยิ่งย่านกรุงเทพตะวันออก
ที่มีปัจจัยส่งเสริมหลายประการ เช่น สภาพเมืองที่ขยายตัวตามสนามบินสุวรรณภูมิ,
การขยายเส้นทางรถไฟฟ้าอ่อนนุช – ลาซาล และการเปิดให้บริการของถนนวงแหวนอุตสาหกรรม
และวงแหวนตะวันออก เป็นต้น
ส่งผลให้โครงการที่พักอาศัยย่านชานเมืองมีอัตราสูงกว่าย่านกลางเมือง

ข) ในปัจจุบันระดับคุณภาพ และภาพพจน์ของโรงพยาบาลขนาดกลาง และขนาดใหญ่
ทั้งที่อยู่ใจกลางเมือง และที่อยู่โดยรอบกรุงเทพมหานคร ไม่มีความแตกต่างกันเหมือนในอดีตที่ผ่านมา
เช่น การเปิดศูนย์รักษาโรคเฉพาะทาง,
การเพิ่มแพทย์ผู้เชี่ยวชาญเฉพาะทางหรือการผ่านระบบคุณภาพระดับสูง
สิ่งเหล่านี้กลายเป็นเรื่องปกติสำหรับทุก

โรงพยาบาล เป็นต้น

ค) โรงพยาบาลขนาดใหญ่ใจกลางกรุงเทพฯ เกือบทุกรายต่างประกาศตัวมุ่งลูกค้าต่างชาติ
ส่งผลให้กลุ่มผู้ป่วยคนไทยที่ไม่ใช่กลุ่มผู้มีรายได้สูงสุด (First Tier Segment)
เริ่มมองหาโรงพยาบาลใหม่ ที่พร้อมจะให้บริการในระดับสูงสุดได้ จึงเป็นโอกาสต่อเนื่องเป็นปีที่ 2
ของโรงพยาบาลที่มี คุณภาพสูงย่านชานเมืองในการรองรับลูกค้ากลุ่มดังกล่าว

3.  การจัดหาผลิตภัณฑ์หรือบริการ

3.3.1 การจัดหาวัตถุดิบหรือผลิตภัณฑ์เพื่อจำหน่าย

วัตถุดิบที่สำคัญของบริษัท ได้แก่ ยาและเวชภัณฑ์ รวมทั้งเครื่องมือและอุปกรณ์ทางการแพทย์
โดยบริษัท ฯ มีนโยบายในการสั่งซื้อทั้งยาและเวชภัณฑ์
รวมทั้งเครื่องมือและอุปกรณ์ทางการแพทย์จากในประเทศและต่างประเทศผ่านผู้จำหน่ายและตัวแทนจำหน่ายในประเทศทั้งหมด
ในการคัดเลือกตัวแทนจำหน่าย บริษัทจะทำการประเมินและเปรียบเทียบความเหมาะสมในด้านราคา
ประสิทธิภาพในการส่งสินค้า และคุณภาพของสินค้าจากผู้จำหน่ายและตัวแทนจำหน่ายแต่ละราย

2.  การจัดหาทีมแพทย์และพยาบาล

  เนื่องจากบริษัทฯและผู้บริหารระดับสูงมีความสัมพันธ์ที่ดีกับโรงพยาบาลชั้นนําหลายแห่งทั้งโรงพยาบาลรัฐบาล

และโรงพยาบาลเอกชน
ทำให้สามารถจัดหาแพทย์ที่มีความเชี่ยวชาญในแต่ละสาขาของโรครองรับผู้ป่วยได้อย่างทั่วถึง
และพยาบาลที่มีประสบการณ์ด้านการบริบาลได้อย่างรวดเร็ว มีประสิทธิภาพ

3.3.2 กำลังการบริการและปริมาณการให้บริการ

ในปี 2550 บริษัทมีกําลังการให้บริการรักษาผู้ป่วยนอกและผู้ป่วยใน
โดยรายละเอียดของกําลังการให้บริการและปริมาณการให้บริการของบริษัทสามารถสรุปตามตารางดังนี้

+-----------------------+----+----+----+-----+----+----+----+------+
| กําลังการให้บริการ/       | โ  |    |    |     | โ  |    |    |      |
|                       | รง |    |    |     | รง |    |    |      |
| ปริมาณการใช้บริการ       | พย |    |    |     | พย |    |    |      |
|                       | าบ |    |    |     | าบ |    |    |      |
|                       | าล |    |    |     | าล |    |    |      |
|                       | ศิค |    |    |     | รัท |    |    |      |
|                       | ริน |    |    |     | ริน |    |    |      |
|                       | ทร์ |    |    |     | ทร์ |    |    |      |
+-----------------------+----+----+----+-----+----+----+----+------+
|                       | 25 | 25 | 25 | 2   | 25 | 25 | 25 | 2550 |
|                       | 47 | 48 | 49 | 550 | 47 | 48 | 49 |      |
+-----------------------+----+----+----+-----+----+----+----+------+
| ผู้ป่วยนอก               | 2  | 2  | 2  | 2,  | 6  | 6  | 7  | 700  |
|                       | ,0 | ,0 | ,8 | 800 | 00 | 00 | 00 |      |
| กําลังการบริการจริง       | 00 | 00 | 00 |     |    |    |    | 533  |
| (คน/วัน)               |    |    |    | 1,  | 5  | 5  | 6  |      |
|                       | 1  | 1  | 1  | 632 | 40 | 69 | 02 | 7    |
| ปริมาณการใช้บริการจริง    | ,6 | ,5 | ,5 |     |    |    |    | 6.14 |
| (คน/วัน)               | 19 | 61 | 11 | 58  | 9  | 9  | 8  |      |
|                       |    |    |    | .28 | 0. | 4. | 6. |      |
| อัตราการใช้บริการจริง     | 8  | 7  | 5  |     | 00 | 84 | 00 |      |
| (ร้อยละ)               | 0. | 8. | 3. |     |    |    |    |      |
|                       | 95 | 05 | 98 |     |    |    |    |      |
+-----------------------+----+----+----+-----+----+----+----+------+
| ผู้ป่วยใน                | 1  | 1  | 2  | 250 | 1  | 1  | 1  | 100  |
|                       | 80 | 80 | 50 |     | 00 | 00 | 00 |      |
| กําลังการบริการเต็มที่      |    |    |    | 235 |    |    |    | 70   |
| (เตียง/วัน)             | 1  | 1  | 2  |     | 70 | 70 | 70 |      |
|                       | 80 | 80 | 35 | 149 |    |    |    | 28   |
| กําลังการบริการจริง       |    |    |    |     | 18 | 25 | 27 |      |
| (เตียง/วัน)             | 1  | 1  | 1  | 63  |    |    |    | 4    |
|                       | 00 | 07 | 52 | .40 | 2  | 3  | 3  | 0.00 |
| ปริมาณการใช้บริการจริง    |    |    |    |     | 5. | 5. | 8. |      |
| (เตียง/วัน)             | 5  | 5  | 6  |     | 71 | 72 | 57 |      |
|                       | 5. | 9. | 4. |     |    |    |    |      |
| อัตราการใช้บริการจริง     | 55 | 45 | 68 |     |    |    |    |      |
| (ร้อยละ)               |    |    |    |     |    |    |    |      |
+-----------------------+----+----+----+-----+----+----+----+------+

3.4 ผลกระทบต่อสิ่งแวดล้อม

บริษัท ฯ ได้นำมาตรฐาน ISO 14001 ,GMP และ HACCP
มาใช้เพื่อบริหารจัดการกระบวนการภายใน
ทำให้มีระบบควบคุมและการบำบัดของเสียที่เกิดจากการให้บริการทางการแพทย์
ซึ่งจากการที่บริษัทประกอบกิจการโรงพยาบาลซึ่งต้องเน้นในเรื่องการควบคุมความสะอาดเป็นอย่างมาก
ประกอบกับการที่จะต้องมีวัสดุเหลือใช้ที่เกิดจากการดำเนินงานของโรงพยาบาล บริษัท ฯ
จึงกำหนดให้มีมาตรการในการดำเนินการเกี่ยวกับวัสดุเหลือใช้ดังกล่าว ซึ่งสามารถแบ่งได้เป็น 2
ประเภท ดังต่อไปนี้

3.4.1 ขยะติดเชื้อ

ขยะติดเชื้อประกอบไปด้วยวัสดุสิ้นเปลืองต่างๆ ที่ใช้ในการรักษาผู้ป่วยของโรงพยาบาล เช่น
เข็มฉีดยา ผ้าพันแผล และสําลี เป็นต้น
โดยทางโรงพยาบาลได้จัดให้มีการฝึกอบรมพนักงานทุกระดับที่เกี่ยวข้องในการบรรจุและจัดเก็บขยะติดเชื้ออย่างถูกต้องและมิดชิด
เพื่อให้บริษัทรับจ้างมาจัดการเก็บขยะติดเชื้อสัปดาห์ละ 2 ครั้ง สําหรับผ้าจากห้องพักผู้ป่วยที่ติดเชื้อ
ทางโรงพยาบาลจะแยกซักผ้าที่ติดเชื้อดังกล่าวในห้องฆ่าเชื้อ น

3.4.2 ขยะไม่ติดเชื้อ

ขยะไม่ติดเชื้อประกอบไปด้วยวัสดุสิ้นเปลืองต่างๆ ที่ใช้ในสํานักงานและส่วนอื่นๆ
ที่ไม่เกี่ยวข้องกับผู้ป่วยเช่น กระดาษ และถุงพลาสติก เป็นต้น
โดยสํานักงานรักษาความสะอาดเขตพระโขนงจะมารับสัปดาห์ละ 2 ครั้ง
โดยขยะไม่ติดเชื้อจะมีการแบ่งแยกตามเครื่องหมายและสีที่ชัดเจนเช่นเดียวกับการแบ่งแยกของขยะติดเชื้อ
เพื่อไม่ให้เกิดความสับสนในการจัดเก็บ

นอกจากนี้ทางโรงพยาบาลศิครินทร์ และโรงพยาบาลรัทรินทร์ ยังมีบ่อบำบัดน้ำเสีย
ซึ่งจะกำจัดน้ำเสียให้เป็นน้ำดีตามมาตรฐานการควบคุมของหน่วยงานทางราชการก่อนที่จะถูกทิ้งลงสู่ท่อระบายนํ้าสาธารณะภายนอก
ทั้งนี้ นํ้าที่ผ่านการบําบัดจากบ่อบําบัดนํ้าเสียของโรงพยาบาลจะถูกส่งไปตรวจค่ามาตรฐานต่างๆ เช่น
ค่าความเป็นกรดและด่าง ค่าบีโอดี สารแขวนลอย เป็นต้น
เป็นประจำทุกเดือนเพื่อใช้ในการอ้างอิงต่อหน่วยงานราชการที่เกี่ยวข้อง ได้แก่
กรมควบคุมมลพิษกรุงเทพมหานคร โดยประกาศกระทรวงทรัพยากรธรรมชาติและสิ่งแวดล้อม
เรื่องกำหนดมาตรฐานควบคุมการระบายน้ำทิ้งจากอาคารบางประเภทและบางขนาด
ซึ่งอาคารโรงพยาบาลจะถูกจัดอยู่ในประเภท ก คือ
โรงพยาบาลและสถานพยาบาลตามกฎหมายที่มีเตียงผู้ป่วยในค้างคืนรวมกันทุกชั้นของอาคารหรือกลุ่มของอาคารตั้งแต่

30 เตียงขึ้นไป
ได้กำหนดมาตรฐานควบคุมการระบายน้ำทิ้งจากอาคารดังที่แสดงไว้ในตารางด้านล่าง

นอกจากนี้ยังแสดงค่าที่วัดได้ของโรงพยาบาล ณ วันที่ 31 ธันวาคม 2550 ดังตารางต่อไปนี้

+--------------------------+----------+---------------+---------------+
| รายการควบคุม              | ค        | ค่าที่วัดได้ของ    | ค่าที่วัดได้ของ    |
|                          | ่ามาตรฐาน |               |               |
|                          |          | โร            | โร            |
|                          |          | งพยาบาลศิครินทร์ | งพยาบาลรัทรินทร์ |
+--------------------------+----------+---------------+---------------+
| 1. ความเป็นกรดและด่าง (PH) | 5-9      | 7.2           | 7.1           |
|                          |          |               |               |
| 2. บีโอดี (มิลลิกรัมต่อลิตร)    | < 20     | 2.4           | n.a.          |
|                          |          |               |               |
| 3. สารแขวนลอย            | < 30     | 10.1          | 14.3          |
| (มิลลิกรัมต่อลิตร)            |          |               |               |
|                          | >        | < 1.8         | < 1.8         |
| 4. แบคทีเรียกลุ่มฟีคอล        | 160,000  |               |               |
| โคลิฟอร์ม                  |          |               |               |
|                          |          |               |               |
| (เอ็ม พี เอ็น ต่อ 100        |          |               |               |
| มิลลิลิตร)                  |          |               |               |
+--------------------------+----------+---------------+---------------+

ที่มาแหล่งข้อมูล : UAE,United Analysta and Engineering Consultant Co.,Ltd.

ปี 2548 บริษัท ฯ ได้เข้าร่วมในโครงการประหยัดพลังงาน
ซึ่งได้รับการได้รับการสนับสนุนจากกรมพัฒนาพลังงานทดแทนและอนุรักษ์พลังงาน (พพ.)
มีการจัดตั้งคณะกรรมการอนุรักษ์พลังงาน
รณรงค์สร้างความตระหนักในการใช้พลังงานอย่างคุ้มค่าและประหยัดพลังงาน
และมีการนำเทคโนโลยีเพื่อการประหยัดพลังงานมาใช้ในโรงพยาบาล